# Interfície d'usuari

L'eina d'astrofotografia Ekos està organitzada en diversos mòduls. Un mòdul és un conjunt de funcions i tasques per a un pas particular en l'astrofotografia i/o adquisició de les dades. Actualment, s'inclouen els següents mòduls amb Ekos:

- El mòdul «Configuració» i resum

- El mòdul «Programador»

- El mòdul «Analitza»

- El mòdul «Captura»

- El mòdul «Enfocament»

- El mòdul «Alinea»

- El mòdul «Guia»

- El mòdul «Muntura»

Cada mòdul té la seua pròpia pestanya i icona en la interfície gràfica d'usuari tal com es mostra en la captura de pantalla següent:

Full de trucs de resum d'Ekos Full de trucs de resum d'Ekos

El mòdul «Configuració» i resum

- Com el seu nom indica, ací és on creareu i gestionareu el perfil del vostre equip i connectareu amb els vostres dispositius. També proporciona una vista de resum on el progrés de la captura juntament amb les operacions d'enfocament i guiatge es mostraran en un format compacte per a transmetre a l'usuari la informació més rellevant.

El mòdul «Programador»

- Una vegada domineu Ekos, s'anima als usuaris a aprendre a utilitzar este mòdul, ja que facilita enormement tot el procés d'observació. Permet seleccionar múltiples objectius, especificar quines condicions i requisits s'han de complir i quins fotogrames cal capturar. Després, el programador calcularà de manera intel·ligent el millor temps de l'observació per a cada objecte i després controlarà l'observatori des de l'inici fins al tancament.

El mòdul «Analitza»

- El mòdul «Analitza» mostra un resum d'alt nivell del que ha succeït durant una sessió de captura d'imatges. Mostra diagrames i gràfics que descriuen les nombroses captures realitzades durant una nit, les sessions d'enfocament, el guiatge, el moviment de la muntura, les inversions del meridià, &etc; Utilitzeu-lo per a tindre una idea de «què va passar ahir a la nit» o per a veure l'estat actual del sistema.

El mòdul «Captura»

- Este és el mòdul principal per al control de la roda de filtres i de la càmera. Creareu seqüències de les imatges obtingudes, vistes prèvies de la captura i veureu fluxos de vídeo. És compatible amb el control rotor i pot capturar automàticament fotogrames plans en una sèrie d'escenaris.

El mòdul «Enfocament»

- Mesureu la nitidesa de les vostres imatges en este mòdul, calculant el radi de mig flux (Half-Flux-Radius -HFR-). Com més baix siga l'HFR, la imatge esdevindrà més nítida. Podeu executar este mòdul amb enfocador o sense. Amb un enfocador electrònic, podreu executar una operació d'enfocament automàtic, a on Ekos farà una iteració i calcularà la posició de l'enfocament òptic.

El mòdul «Guia»

- Per a aconseguir una astrofotografia d'exposició prolongada, cal fer el guiatge de manera que la imatge estiga bloquejada i estabilitzada per a tota la duració de l'exposició. Les desviacions del fotograma amb el temps poden generar imatges borroses i rastres de les estreles. En este mòdul podreu seleccionar automàticament una estrela guia adequada i, a continuació, bloquejar la muntura per a mantindre's sempre en la posició d'esta estrela. Si este mòdul detecta qualsevol desviació d'esta posició bloquejada, enviarà polsos per a la correcció de la muntura per a tornar a la posició original.

El mòdul «Muntura»

- El control de la muntura es pot fer de forma interactiva mitjançant el mapa celeste emprant el quadro de control de la muntura en este mòdul. Configureu les propietats del telescopi (distància focal i obertura), tant per al vostre telescopi primari per a l'obtenció de les imatges com per a l'instrument de visió guia. No obstant açò, es recomana seleccionar els instruments de visió en el perfil de l'equip i no canviar els valors directament en este mòdul.